Մեկ կադր, մեկ րոպե

**ՄԷԿ ԿԱԴՐ** կարճ ֆիլմերի միջազգային փառատոն։ Ավանդաբար անցկացվում է հունիսին Հայաստանի մայրաքաղաք Երևանում։ 

## Պատմություն
**ՄԷԿ ԿԱԴՐ** կինոփառատոնը հիմնադրվել և առաջին անգամ անցկացվել է 2003 թվականին։ Տեղի է ունենում ամեն տարի հունիս ամսի սկզբին, Հայաստանի մայրաքաղաք Երևանում։ Հիմնադիր նախագահ` Գագիկ Ղազարէ: Հիմնադիր կազմակերպություն՝ **«**Նորարար Փորձառական Արվեստի Կենտրոն**»** հիմնադրամ: Փառատոնի իրավատերն է **«**Արվեստի Բաց Հարթակ**»** կազմակերպությունը։ Խորհրդանիշը Հայաստանի Գեղամա լեռներում գտնված 5000ամյա ժայռապատկերից վերակերտված բրոնզաձույլ արձանիկն է: **ՄԷԿ ԿԱԴՐ**-ն աջակցում է Հայաստանում անկախ, հեղինակային կինոարտադրության զարգացմանը: Փառատոնում նկարահանման տեխնիկայի, կրիչի սահմանափակումներ չկան: Ֆիլմերը կարող են նկարահանվել հնարավոր բոլոր միջոցներով` բջջային հեռախոսից մինչև ժամանակակից թվային տեխնիկա, կինոժապավեն: 

Առաջին փառատոնի հիմնադիր անվանակարգին **«Մէկ կադր - մէկ րոպե»** **մրցույթին մասնակցել է 13 հեղինակ, 2003թ․,** ովքեր համարվում են փառատոնի պատվավոր հիմնադիրներ։ Հաջորդ տարիներին մասնակիցների թիվն զգալիորեն ավելացել է։ 2003թ․-ին մեկնարկելով, որպես 60 վարկյան տևողությամբ, առանց մոնտաժի ֆիլմերի մրցույթ-փառատոն, հետագա տարիներին կազմակերպիչները հատուկ ծրագրերով հետևողականորեն խթանում էին կարճ և լիամետրաժ ֆիլմերի արտադրությունն ու ներկայացումը։  Այս զարգացումների արդյունքում, 2010թ․-ին, փառատոնը ստացավ իր ներկա կառուցվածքը։  Փառատոնի մրցույթային անվանակարգերն են. 

**ՄԷԿ ԿԱԴՐ - ՄԷԿ ՐՈՊԵ -** մեկ րոպե տևողությամբ, առանց մոնտաժի ֆիլմեր։

**ԿԱՐՃ ՖԻԼՄԵՐ -** մինչև 30 րոպե տևողությամբ ֆիլմեր։ 

**ԿԻՆՈ ԱՌԱՆՑ ՍԱՀՄԱՆԻ -** առանց սահմանափակումների տևողությամբ ֆիլմեր, վիդեո արվեստ, էքսպերիմենտներ, հատուկ ուշադրության են արժանանում մարդու իրավունքներին անդրադարձող աշխատանքները։

**ԶՐՈ ԲՅՈՒՋԵ ֆիլմարտադրության հարթակ -** Մեկնարկել է 2019 թ․-ին, Հայաստանում կինոյի զարգացման իրական կարիքների վերլուծության արդյունքում։ Հայաստանում գործող, կինոարտադրությունը խթանող սակավաթիվ դրամական մրցանակային ֆոնդերից է, որին մասնակցում են կինոնկարահանմանը պատրաստ նախագծային փաթեթները։ 

**Ամեն տարի փառատոնում տեղի են ունենում արտամրցույթային բազմաբնույթ հատուկ ծրագրեր, վարպետության դասեր, զուգահեռ ցուցահանդեսներ:**

2010 թվականին «Մեկ կադր» VIII կինոփառատոնում ցուցադրվել է մեկ րոպե տևողությամբ 250 ֆիլմ։ Փառատոնին իրենց աշխատանքները ներկայացրել են ռեժիսորներ 27 երկրներից։ 2011 թվականին IX կինոփառատոնին մասնակցել է 337 հեղինակ աշխարհի 45 երկրներից, ներկայացվել են շուրջ 400 մեկ րոպեանոց և կարճամետրաժ ֆիլմեր։ «Մեկ կադրի» շրջանակներում տեղի է ցուցադրվել են անկախ և փոքր բյուժետային ֆիլմերի միջազգային փառատոնների մասնակցած կինոնկարներ։ Փառատոնի հանդիսատեսին ներկայացվել է հատուկ ծրագիր, որում ներառվել են Հայաստանի ազգային կինոկենտրոնի, «Ոսկե ծիրան» բարձրագույն կինոդպրոցի և Մշակույթի եվրոպական հիմնադրամի կողմից ներկայացված ֆիլմեր։

2012 թվականի մայիսին անցկացվել է «Մեկ կադր» X հոբելյանական փառատոնը, որում ներկայացվել է ավելի քան 300 կինոնկար ինը երկրներից։ Մեկ րոպեանոց ֆիլմերի մրցութային ծրագրի համար ընտրվել է 61 աշխատանք։ «Կարճ ֆիլմեր» անվանակարգում ներառվել են 23, իսկ «Կինո առանց սահմանների» անվանակարգում՝ 17 ֆիլմեր։

## ՄՐՑԱՆԱԿՆԵՐ
* **ԼԱՎԱԳՈՒՅՆ ՄԷԿ ԿԱԴՐ** - արձանիկ, վկայական **ԼԱՎԱԳՈՒՅՆ ՀԱՅԿԱԿԱՆ ՄԷԿ ԿԱԴՐ** - արձանիկ, դրամային մրցանակ` 100000 դրամ  **ԼԱՎԱԳՈՒՅՆ ԿԱՐՃ ՖԻԼՄ** - արձանիկ, վկայական  **ԼԱՎԱԳՈՒՅՆ ՀԱՅԿԱԿԱՆ ԿԱՐՃ ՖԻԼՄ** - արձանիկ, դրամային մրցանակ` 200000 դրամ,  **ԼԱՎԱԳՈՒՅՆ** **ԿԻՆՈ ԱՌԱՆՑ ՍԱՀՄԱՆԻ ՖԻԼՄ** - արձանիկ, վկայական   **ԼԱՎԱԳՈՒՅՆ ՀԱՅԿԱԿԱՆ** **ԿԻՆՈ ԱՌԱՆՑ ՍԱՀՄԱՆԻ ՖԻԼՄ** - արձանիկ, դրամային մրցանակ` 200000 ՀՀ դրամ  **ԶՐՈ ԲՅՈՒՋԵ ֆիլմարտադրության հարթակ** **- Տրվում է լավագույն կինոնախագծին**  Մեկնարկային դրամական ֆոնդը՝ 500000 ՀՀ դրամ  **ՇՆՈՐՀԱԿԱԼԱԳԻՐ** - արձանիկ  Տրվում է հայկական կինոարտադրության առաջընթացին ակնառու ներդրում բերած անհատին, կազմակերպությանը:

## Կարծքիներ փառատոնի մասին

## Ծանոթագրություններ

Կատեգորիա:Կինոփառատոներ Հայաստանում